CELEX: 32016R0143
Language: bg
Date: 2016-01-18 00:00:00
Title: Регламент (ЕС) 2016/143 на Комисията от 18 януари 2016 година за изменение на приложение IV към Регламент (ЕО) № 396/2005 на Европейския парламент и на Съвета по отношение на COS-OGA, церевизан, калциев хидроксид, лецитини, кора от Salix spp., оцет, фруктоза, вирус Pepino mosaic щам CH2, изолат 1906, Verticillium albo-atrum изолат WCS850 и Bacillus amyloliquefaciens subsp. plantarum щам D747 (Текст от значение за ЕИП)

4.2.2016   
            
            
               BG
            
            
               Официален вестник на Европейския съюз
            
            
               L 28/12
            
         РЕГЛАМЕНТ (ЕС) 2016/143 НА КОМИСИЯТА
   от 18 януари 2016 година
   за изменение на приложение IV към Регламент (ЕО) № 396/2005 на Европейския парламент и на Съвета по отношение на COS-OGA, церевизан, калциев хидроксид, лецитини, кора от Salix spp., оцет, фруктоза, вирус Pepino mosaic щам CH2, изолат 1906, Verticillium albo-atrum изолат WCS850 и Bacillus amyloliquefaciens subsp. plantarum щам D747
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               За COS-OGA, церевизан, калциев хидроксид, лецитини, кора от Salix spp., оцет, фруктоза, вирус Pepino mosaic щам CH2, изолат 1906, Verticillium albo-atrum изолат WCS850 и Bacillus amyloliquefaciens subsp. plantarum щам D747 не са определени специални МДГОВ. Тъй като тези вещества не са включени в приложение IV към Регламент (ЕО) № 396/2005, се прилага стойността по подразбиране от 0,01 mg/kg, определена в член 18, параграф 1, буква б) от посочения регламент.
            
         
               (2)
            
            
               По отношение на COS-OGA Европейският орган за безопасност на храните („Органът“) стигна до заключението (2), че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (3)
            
            
               По отношение на церевизан Органът стигна до заключението (3), че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (4)
            
            
               По отношение на вирус Pepino mosaic щам CH2, изолат 1906 Органът стигна до заключението (4), че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (5)
            
            
               Калциевият хидроксид е одобрен като основно вещество в съответствие с Регламент (ЕО) № 1107/2009 на Европейския парламент и на Съвета (5). С оглед на Регламент за изпълнение (ЕС) 2015/762 на Комисията (6) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (6)
            
            
               Основното вещество „лецитини“ е одобрено в съответствие с Регламент (ЕО) № 1107/2009. С оглед на Регламент за изпълнение (ЕС) 2015/1116 на Комисията (7) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (7)
            
            
               Кората от Salix spp. като основно вещество е одобрена в съответствие с Регламент (ЕО) № 1107/2009. С оглед на Регламент за изпълнение (ЕС) 2015/1107 на Комисията (8) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (8)
            
            
               Оцетът като основно вещество е одобрен в съответствие с Регламент (ЕО) № 1107/2009. С оглед на Регламент за изпълнение (ЕС) 2015/1108 на Комисията (9) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (9)
            
            
               Фруктозата като основно вещество е одобрена в съответствие с Регламент (ЕО) № 1107/2009. С оглед на Регламент за изпълнение (ЕС) 2015/1392 на Комисията (10) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (10)
            
            
               
                  Verticillium albo-atrum изолат WCS850 е включено в приложение I към Директива 91/414/ЕИО на Съвета с Директива 2008/113/ЕО на Комисията (11) и се счита за одобрено съгласно Регламент (ЕО) № 1107/2009. Естествената експозиция на Verticillium albo-atrum изолат WCS850 е много по-висока от експозицията, свързана с употребата на посоченото вещество като продукт за растителна защита. Органът стигна до заключението (12), че Verticillium albo-atrum изолат WCS850 не е известно да е патогенен за хората и не отделя значими токсини или вторични метаболити по време на производствения процес. Поради това е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (11)
            
            
               С Регламент за изпълнение (ЕС) № 1316/2014 на Комисията (13) бе одобрено активното вещество Bacillus amyloliquefaciens subsp. plantarum щам D747. Органът стигна до заключението (14), че по отношение на риска за потребителите при прием чрез храната не е предоставена цялата информация и е необходим по-задълбочен анализ от страна на лицата, отговарящи за управлението на риска. В доклада за преглед за посоченото вещество (15) се казва, че то не е патогенно за хората и не се очаква да отделя токсини, които са от значение за здравето на човека. Поради това е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (12)
            
            
               Поради това Регламент (ЕО) № 396/2005 следва да бъде съответно изменен.
            
         
               (13)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение IV към Регламент (ЕO) № 396/2005 се вмъкват по азбучен ред следните вписвания: „COS-OGA“, „церевизан“, „калциев хидроксид“, „лецитини“, „кора от Salix spp.“, „оцет“, „фруктоза“, „вирус Pepino mosaic щам CH2, изолат 1906“, „Verticillium albo-atrum изолат WCS850“ и „Bacillus amyloliquefaciens subsp. plantarum щам D747“.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 70, 16.3.2005 г., стр. 1.
   
      (2)  Европейски орган за безопасност на храните, 2014. Заключение относно партньорския преглед на оценката на риска от употребата на активното вещество COS-OGA в пестициди. EFSA Journal (Бюлетин на ЕОБХ), 2014; 12(10):3868, 39 стр.
   
      (3)  Европейски орган за безопасност на храните, 2014. Заключение относно партньорския преглед за оценка на риска от употребата на активното вещество церевизан (клетъчни стени от Saccharomyces cerevisiae щам LAS117) в пестициди. EFSA Journal (Бюлетин на ЕОБХ), 2014; 12(6):3583, 39 стр.
   
      (4)  Европейски орган за безопасност на храните; Заключение относно партньорския преглед за оценка на риска от употребата на активното вещество Pepino mosaic щам CH2, изолат 1906 в пестициди. EFSA Journal (Бюлетин на ЕОБХ), 2015; 13(1):3977, 25 стр.
   
      (5)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
   
      (6)  Регламент за изпълнение (ЕС) 2015/762 на Комисията от 12 май 2015 г. за одобряване на основното вещество калциев хидроксид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 120, 13.5.2015 г., стр. 6).
   
      (7)  Регламент за изпълнение (ЕС) 2015/1116 на Комисията от 9 юли 2015 г. за одобряване на основното вещество лецитини в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 182, 10.7.2015 г., стр. 26).
   
      (8)  Регламент за изпълнение (ЕС) 2015/1107 на Комисията от 8 юли 2015 г. за одобряване на основното вещество кора от Salix spp. в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 181, 9.7.2015 г., стр. 72).
   
      (9)  Регламент за изпълнение (ЕС) 2015/1108 на Комисията от 8 юли 2015 г. за одобряване на основното вещество оцет в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 181, 9.7.2015 г., стр. 75).
   
      (10)  Регламент за изпълнение (ЕС) 2015/1392 на Комисията от 13 август 2015 г. за одобряване на основното вещество фруктоза в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 215, 14.8.2015 г., стр. 34).
   
      (11)  Директива 2008/113/ЕО на Комисията от 8 декември 2008 г. за изменение на Директива 91/414/ЕИО на Съвета с цел включване на някои микроорганизми като активни вещества (ОВ L 330, 9.12.2008 г., стр. 6).
   
      (12)  Европейски орган за безопасност на храните; Заключение относно партньорския преглед за оценка на риска от употребата на активното вещество Verticillium albo-atrum (щам WCS850) в пестициди. EFSA Journal (Бюлетин на ЕОБХ) 2013; 11(1):3059. [22 стр.].
   
      (13)  Регламент за изпълнение (ЕС) № 1316/2014 на Комисията от 11 декември 2014 г. за одобряване на активното вещество Bacillus amyloliquefaciens subsp. plantarum, щам D747 в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, за изменение на приложението към Регламент за изпълнение (ЕС) № 540/2011 на Комисията и за даване на възможност на държавите членки да удължат срока на временните разрешения, предоставени за активното вещество (ОВ L 355, 12.12.2014 г., стр. 1).
   
      (14)  Европейски орган за безопасност на храните, 2014. Заключение относно партньорската проверка за оценка на риска от употребата на активното вещество Bacillus amyloliquefaciens subsp. plantarum, щам D747 в пестициди. EFSA Journal (Бюлетин на ЕОБХ), 2014; 12(4):3624, 29 стр.
   
      (15)  Доклад за преглед за активното вещество Bacillus amyloliquefaciens ssp. plantarum щам D747 [в окончателния му вид, изготвен от Постоянния комитет по растенията, животните, храните и фуражите на заседанието му от 10 октомври 2014 г.] SANCO/11391/2014 — rev. 1, 10 октомври 2014 г.